PATVIRTINTA

        Kėdainių lopšelio-darželio „Vyturėlis“

 direktoriaus 2020 m. sausio 28 d.

  įsakymu Nr. V- 6

.

**ATLYGINIMO DYDŽIO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS , IŠLAIKYMĄ KĖDAINIŲ LOPŠELYJE-DARŽELYJE „VYTURĖLIS“**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Atlyginimo dydžio už vaikų išlaikymą Kėdainių lopšelyje-darželyje „Vyturėlis“, ugdomų pagal ikimokyklinio ir priešmokyklinio ugdymo programas, tvarkos aprašas (toliau – Aprašas) reglamentuoja ikimokyklinio ir priešmokyklinio amžiaus vaikų maitinimo, lengvatų taikymo tvarką.

2. Aprašo tikslas – gauti iš tėvų (globėjų) atlyginimą už vaikų išlaikymą, sudaryti sąlygas Kėdainių lopeliui-darželiui „Vyturėlis“ (toliau – Ugdymo įstaigai) organizuoti vaikų maitinimą.

3. Apraše vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**ATLYGINIMO DYDŽIO UŽ VAIKŲ IŠLAIKYMĄ NUSTATYMAS**

4. Tėvai (globėjai), kurių vaikai ugdomi pagal ikimokyklinio ir (ar) priešmokyklinio ugdymo programas, moka:

4.1. 100 procentų nustatytą 1, 2 arba 3 kartų per dieną maitinimo normos atlyginimą už kiekvieną lankytą dieną;

4.2. už pritaikytą maitinimą pagal gydytojo raštiškus nurodymus;

5. Atlyginimo dydis už vaiko maitinimą Ugdymo įstaigoje:

5.1. lopšelio grupės vaikams (1–3 metų) – iki 1,90 Eur/d.;

5.2. darželio grupės vaikams (4–5 metų) – iki 2,20 Eur/d.;

5.3. priešmokyklinės grupės vaikams – iki 2,20 Eur/d.

6. Tėvai (globėjai) pasirenka savo vaikų maitinimo vieną variantą visam mėnesiui:

6.1. maitinimas 1 kartą per dieną;

6.2. maitinimas 2 kartus per dieną;

6.3. maitinimas 3 kartus per dieną.

7. Tėvai (globėjai), kurių vaikai ugdomi pagal ikimokyklinio ir (ar) priešmokyklinio ugdymo programas ikimokyklinio ugdymo įstaigoje, moka 5,00 Eur fiksuotą mėnesinį atlyginimą, nepriklausomai nuo to, kiek dienų vaikai lankė, išskyrus:

7.1. birželio, liepos ir rugpjūčio mėnesius, jei vaikas nelanko Ugdymo įstaigos;

7.3. vaikus, kuriems Savivaldybės administracijos direktoriaus įsakymu yra paskirtas privalomas ikimokyklinis ugdymas.

8. Tėvai (globėjai) moka 0,30 Eur už kiekvieną dieną atlyginimą už vaikų buvimą pailginto darbo laiko grupėje.

9. Gautos lėšos, nurodytos 7 ir 8 punktuose, skiriamos švietimo ir kitoms reikmėms.

**III SKYRIUS**

**ATLYGINIMO UŽ VAIKŲ IŠLAIKYMĄ LENGVATŲ TAIKYMAS**

**IR TAM BŪTINŲ DOKUMENTŲ PATEIKIMAS**

10. Atlyginimo už vaikų, ugdomų pagal ikimokyklinio ir priešmokyklinio ugdymo programas, maitinimą dydis mažinamas 50 procentų, jeigu pateikiami reikalingi patvirtinantys dokumentai, kai:

10.1. vaikui nustatytas neįgalumas;

10.2. vaiko tėvai (globėjai) pagal Lietuvos Respublikos piniginės socialinės paramos nepasiturintiems gyventojams įstatymą gauna socialinę pašalpą;

10.3. vaiką augina vienas iš tėvų, o kitas – miręs, dingęs be žinios, atlieka bausmę įkalinimo įstaigoje – ir vidutinės pajamos vienam šeimos nariui per mėnesį yra mažesnės nei 2,5 valstybės remiamų pajamų dydžio;

10.4. vaikas auga moksleivių ar studentų šeimoje, kurioje vienas iš tėvų mokosi mokymo įstaigos dieniniame skyriuje, bet ne ilgiau iki jam sukaks 29 metai;

10.5. šeima augina tris ir daugiau vaikų iki 18 metų, taip pat ir vyresnius, besimokančius bendrojo ugdymo mokyklose;

10.6. tėvas ar motina atlieka tikrąją karinę tarnybą;

10.7. vidutinės pajamos vienam šeimos nariui per mėnesį yra mažesnės nei 1,5 valstybės remiamų pajamų dydžio;

10.8. nedirba vienas (arba abu) iš tėvų (globėjų) ir registruoti darbo biržoje.

11. Atlyginimo už maitinimą dydis nemokamas, jeigu Savivaldybės administracijos direktoriaus įsakymu vaikui yra paskirtas privalomas ikimokyklinis ugdymas.

12. Vaikams, ugdomiems pagal priešmokyklinio ugdymo programą, paskyrus nemokamą maitinimą (pietus) pagal Savivaldybės tarybos patvirtintą Kėdainių rajono savivaldybės mokinių nemokamo maitinimo tvarkos aprašą, 50 procentų mažinamas atlyginimo dydis už kitus maitinimus: pusryčius, pavakarius ir vakarienę.

13. Dokumentai, kurių pagrindu bus taikomos atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą lengvatos pagal šio Aprašo 10 punktą, pateikiami Ugdymo įstaigos direktoriui ar jo įgaliotam asmeniui priimant vaiką į Ugdymo įstaigą arba įgijus teisę į lengvatą ir užpildomas prašymas. Pakartotinai pateikiami pasikeitusio turinio dokumentai kartą per metus iki rugsėjo 30 d. Šeimos pajamos skaičiuojamos už 3 praėjusius mėnesius iki prašymo pateikimo dienos.

14. Laiku nepateikus dokumentų, atlyginimas mokamas bendra tvarka.

15. Pateikus dokumentus, naujas atlyginimas nustatomas nuo kitos darbo dienos.

16. Tėvai (globėjai) teisės aktų nustatyta tvarka atsako už pateikiamų dokumentų ir informacijos teisingumą.

17. Atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą lengvatų taikymas įforminamas Ugdymo įstaigos direktoriaus įsakymu.

**IV SKYRIUS**

**BAIGIAMOSIOS NUOSTATOS**

18. Vaikų išlaikymo atlyginimas mokamas už praeitą mėnesį iki einamojo mėnesio 25 d.

19. Ugdymo įstaigos direktorius užtikrina, kad tėvai (globėjai) atlyginimą už vaikų išlaikymą sumokėtų nustatytu laiku.

20. Dėl nepateisinamų priežasčių nesumokėjus atlyginimo už vaikų išlaikymą ilgiau kaip 3 mėnesius, skolos iš tėvų (globėjų) išieškomos Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_